נגה קוצר

**אדיפוס\ סופוקלס**

שאלה במתכונת קיץ 2018:  
*האם בטרגדיה שלמדת, "אדיפוס" מאת סופוקלס, אפשר לקבוע באופן חד משמעי מי הן הדמויות "הטובות" ומי הן הדמויות "הרעות"?  
בתשובתך התייחס לשלוש דמויות מבין: אדיפוס, יוקסטה, קראון, טיירסיאס, השליח מקורינתוס, הרועה התבני הזקן.  
התייחס להכרעות של הדמות מן העבר, ובמהלך המחזה בהווה*.

*תשובה:*

בטרגדיה שלמדתי, "אדיפוס" מאת סופוקלס, אי אפשר לקבוע באופן חד משמעי, מי הן הדמויות "הטובות" ומי הן הדמויות "הרעות". המחזה כולו בנוי על קדימה ואחורה בזמן, המתגלים מתוך הדיאלוגים שבין הדמויות (ונוספים על כך שירי המקהלה). כל דמות במחזה מבצעת גם מעשים טובים וגם מעשים רעים. ‏המחזה  מדבר על אלים ונבואות, על הדמויות עצמן והיחסים ביניהן. כמו שבמציאות בה אנו חיים, ‏רוב האנשים, אם לא כולם, הם אנשים ממוצעים, שמבצעים פעולות ובחירות טובות וגם לפעמים מוטעות ורעות, כך גם במחזה. מתוקף כך מתאפשר לנו, הקוראים, לנתח כל דמות ולראות, כי אין הפרדה ברורה ‏בין דמויותטובות ורעות. הפעולות שהן פועלות הן מאוד אנושיות, ‏ויכולות להזכיר לנו את עצמנו. פעם כאשר העבירו לי פעולה ב"צופים" על איך להדריך, דיברו על כך שאין ילד שרע, אלא יש ילד שרע לו. המשפט הזה מאוד חזק ומאוד נכון, לפי דעתי, גם לגבי אנשים מבוגרים. ברור שזו השוואה מכלילה ומאוד לא ספציפית, וגם ברור לי שתמיד יש יוצאי דופן, אך אני מאמינה, שאנשים ״רעים״ הם אנשים פגועים בעלי חוויות טראומטיות. אני רוצה להוסיף, שבתור בוגרת מגמת תאטרון, ‏שקראה וצפתה במחזות רבים, ‏היו הצגות בהן אהבתי מאוד דמות אחת, וכלפי השנייה ממש הרגשתי רגשות של דחייה ושנאה. במחזה "אדיפוס", לאורך כל הקריאה הרגשתי שיש דמויות שעושות הכרעות ובחירות רעות, אך אף דמות לא שנאתי. אל כולן בסופו של דבר הרגשתי חמלה,

אולי גם בגלל שהן דמויות מאוד אנושיות, והצלחתי להזדהות עימן.

אתייחס בתשובתי לשלוש דמויות מהמחזה, דרכן אפשר לראות, שאי אפשר לחצות את הדמויות ל"טובות" ו"רעות".

**אדיפוס:**

המחזה נפתח בתביי, כאשר מגפה נוראה משתוללת בכל הארץ. אנשים חולים ומרגישים נורא. נודע לנו כי אדיפוס הוא המלך. אדיפוס בתור מנהיג מחליט לברר, מה קורה בחוץ ולברר עם האלים, למה מוטחת על ארצם מגפה. אדיפוס יורד לעם והולך לדבר איתם, שומע שאנשיו סובלים נורא, ומבטיח להם, שהוא יטפל בזה וימצא ‏את הפתרון, הכי מהר שהוא יכול, ‏כדי שלא יסבלו עוד רגע אחד. ‏בלי לדעת שום מידע נוסף על הסיבה למגפה או על כל דבר אחר, אנו מתוודעים ישירות אל אצילותו וגבורתו של מנהיג הארץ. מתוך היכרות שלנו עם מנהיגים טובים ורעים, אדיפוס מרגיש לנו כמו מנהיג חלומי: נענה לעם, מקשיב לזעקתם, פועל במהרה ומראה אכפתיות רבה. הוא שותף להם בכל. לכן אנו מרגישים אל אדיפוס תחושות של הזדהות והערצה, בתור קהל. הוא פשוט מנהיג טוב.   
בהמשך המחזה אנו מתחילים להיוודע לדברים שקרו בעברו דרך דיאלוגים שלו, בעיקר עם יוקסטה. בין כל הפרטים והמידע שאנו אוספים, אנו מתוודעים לכך, כי אדיפוס בעברו רצח אדם חף מפשע, במהלך עימות בצומת שלוש הדרכים עם אדם רם מעלה. דבר זה מייד מרתיע. אדם שרוצח מישהו, זו לא סתם עוד פעולה. רצח של אדם תמים זה מעשה מאוד חמור, ומאוד מנכר את האוהבים שלו (הקהל) ממנו (מאדיפוס).  
בנוסף אנו שמים לב, כי אדיפוס הוא מאוד יהיר, והוא חוטא לאורך כל המחזה בחטא ההיבריס. החטא הנורא מכל הוא חטא היהירות האנושית והזלזול באלים, שמקרב את מימוש הגורל שנקבע לכל אדם, בתפיסת העולם היוונית הקדומה. מחשבה תמימה ונאיבית היתה לאדיפוס בעבר, כי הוא מסוגל להציל את עצמו מן הנבואה שנכפתה עליו.

לפי כל מעשיו, הטובים והרעים, ניתן לנו לראות, כי אדיפוס בסופו של דבר הוא אנושי. אמנם הוא חטא בעבר, אך הוא גם מנסה להיות טוב בהווה, ולכן אי אפשר להכריע, היכן הוא נמצא על הספקטרום בין דמות רעה, לדמות טובה.  
 **יוקסטה:**לגבי יוקסטה, היא חוטאת בחטא ההיבריס, לא פעם גם לא פעמיים. זאת מוצג על הבמה בהווה,ונודע לנו בעיקר מן הדיאלוגים שלה עם אדיפוס, שחושפים את העבר. אנו יכולים למצוא כי היא חוטאת המון, מזלזלת באלים ובנבואות וחושבת, שהצליחה לברוח מנבואתה.

נודע לנו במהלך המחזה כי בעברה, עליה ועל ליוס, בעלה הראשון, הוטלה קללה (נבואת גורל), שבנם ירצח את אביו. הם חשבו בתמימות ובנאיביות, שאם ישלחו את התינוק שנולד להם אל מותו, ‏הקללה והנבואה פשוט יעלמו. זהו חטא ההיבריס, החטא הגדול מכולם, של הזלזול בנבואות, הפיקפוק באלים, והיהירות שבמעשה.

לפי הכרעה זו בעבר שלה, אנו יכולים לזלזל בה ולחשוב, שהיא יהירה ובטוחה בעצמה הרבה יותר מדי, ואנו נהיה צודקים. אך אי אפשר להתעלם מן העובדה בהווה של הסיפור, שיוקסטה באמת האמינה בכל ליבה, שאפשר לברוח מנבואות. היא לא עשתה זאת מתוך זלזול. היא בסך הכל ניסתה לחיות חיים שלווים וטובים. כפי שאפשר להסיק בזמן שאדיפוס וקריאון רבים, כי אדיפוס מאשים אותו שהוא רוצה להחליף אותו במלוכה - ויוקסטה מפרידה ביניהם ומרגיעה את הרוחות. הנה דוגמא לכך שהיא אישה טובה, שלא רוצה שיהיה מתח בבית. עוד דוגמא היא מסוף המחזה, כאשר יוקסטה מבינה שהיא חטאה בהיבריס בצורה בומבסטית, ובנה התינוק נשאר בחיים והפך להיות בעלה, אפילו לא עובר עוד רגע במחזה, ואנו מוצאים איתה תלוייה ללא רוח חיים. היא כל כך התחרטה על היהירות שלה, שהיא החליטה לשים סוף לחייה, מרוב בושה על היהירות שלה. למרות שלאורך כל המחזה חשנו שהיא יהירה ורעה, אנו מבינים שזה קרה מתוך תמימות מלאה. אני כקהל בתיאטרון (או כקוראת את המחזה בבית) מרחמת עליה, שהיא באמת האמינה, שניתן לברוח מנבואת האלים ומהגורל, ולא הייתה קצת יותר פיקחת ומחוכמת מזה, וזה גם מה שהביא לסופה המר.

**טיירסיאס:**

טיירסיאס הוא דמות, שבתור קוראת, היה לי קל להתחבר אליה ולאהוב אותה במהרה. אדם חכם, שגורם לי להעריץ אותו. עיוור, שגורם לי לרחם עליו, ויודע הכל. נביא, שגורם לי להעריך אותו מאוד. כאשר אדיפוס מזמין אותו לנבא לו, מיהו הרוצח של ליוס (כדי לעצור את המגפה), טיירסיאס עומד בצומת מביכה ולא יודע איך להמשיך ומה לומר, ולכן פשוט שותק. אני לגמרי מבינה אותו. הוא פחד לספר לאדיפוס, שהוא עצמו הרוצח, ושהוא עוד יחפש איך להעניש את עצמו. טיירסיאס תקוע במבוך של אי אפשר לא לגלות, אך גם אי אפשר לומר את הדבר. הדיאלוג ביניהם מתחמם, ואדיפוס חמום המוח, מתעצבן בהמשך שיחתם עליו, ומתחיל לזלזל בו, שהוא לא נביא, ואיזו מן נבואה זו, לשקר? טיירסיאס בולע את כל ההאשמות, עד שלבסוף הוא כבר לא יכול יותר, ופותח את הפה על אדיפוס, ואומר לו את כל האמת. כאן לפתע דעותיי השתנו עליו. הרי הוא באמת עמד בצומת מביכה ולא ידע מה לומר, אך למה רק כשהוא מרגיש מאויים ומותקף, הוא תופס ביטחון לומר את האמת? ברגעים כאלו לא יקשיבו לו ולא יאמינו לו. שניהם דיברו באופן בוטה ומגעיל, ולכן טיירסיאס גם הוא לא מושלם - אך גם לא רשע - הוא פשוט אנושי. בעל מעשים חכמים ומחושבים וטובים, וגם בעל מגרעות ומעשים יותר רעים. לכן, הטענה שלי היא, שהדמויות לא מתחלקות ל"מחלקת הרעים" נגד "מחלקת הטובים" אלא, שבכל אדם מצוי גם וגם - תלוי מתי ותלוי באיזה מצב.

(עריכה: דבורה לוי)